ועדת הפנים והגנת הסביבה, כנסת 25, פרוטוקול מספר 122, 2023-09-12 00:00

יעקב אשר: בוקר טוב לכולם

יעקב אשר:  אני פותח את ישיבת הוועדה

יעקב אשר:  לפני שאני אפתח את הישיבה, הייתי רוצה להביע צער על לכתו של איש יקר – ידיד שלי, באופן אישי, וידיד ישראל, בכלל – עודד דוד גראוכר; דדי גראוכר

יעקב אשר:  אחד מטובי בניו של עם ישראל; איש שבנה את עצמו, באופן אישי, מגיל צעיר, ביתמות, והצליח להביא הרבה שמחה ואור לעם ישראל; הרבה מעשים טובים ודברים שהוא לקח על עצמו, בליבו הרחב

יעקב אשר:  הוא עזר לאנשים ולציבורים, וקירב הרבה מאוד אנשים בדרכו המקרבת והמכבדת

יעקב אשר:  החיוך שלו – מי שהכיר; ההומור שלו וטוב הלב ששפע ממנו

יעקב אשר:       לצערנו הרב – הלילה המחלה הכריעה אותו, אחרי כמה שנים של מאבק הרואי ממש

יעקב אשר:  אנחנו מאחלים לבני המשפחה, למשפחתו המורחבת, למלכה ולכל הילדים – שלא יידעו עוד צער

יעקב אשר:  אני בטוח שהוא לא יישב בשקט, גם במקום שאליו הוא מגיע עכשיו, למען עם ישראל ותורת ישראל

יעקב אשר:  יהי זכרו ברוך

יעקב אשר:      הדבר השני שאני רוצה לומר – אנחנו אמנם בפגרה, ובדיוני פגרה, ואני גם מוגבל מבחינת כמות הדיונים, אבל אני חושב שקיבלנו, השבוע, תזכורת נוספת – הפעם לא מטורקיה, אלא ממרוקו – לכך שיש דבר כזה, שעלול לקרות, ונקרא רעידת אדמה

יעקב אשר:  הוועדה קיימה על זה מספר דיונים; הוקמה ועדת שרים לצורך העניין הזה; אני כבר כתבתי כמה מכתבים – גם למנכ"ל משרד ראש הממשלה וגם למשרד הביטחון

יעקב אשר:       אנחנו יודעים שיש פעילות, אבל אנחנו לא רואים, עדיין, את הפעילות הנכונה, שהדבר הכי חשוב שלה, מבחינתי, זה פשוט להתחיל לקדם, בצורה מהירה, את הנושא הזה של התחדשות עירונית ופינוי-בינוי באזורים המסוכנים במיוחד, שבמקרה, או לא במקרה – אלה אזורי פריפריה

יעקב אשר:       זה Win-win, בגלל שזה גם יפתור את בעיית הדיור

יעקב אשר:  אם ניקח, כדוגמה, את טבריה, בית שאן ומקומות אחרים – ששם אין כדאיות כלכלית בפינוי-בינוי – המדינה צריכה לשים תקציב

יעקב אשר:  מצדי – שייקראו לו: "תקציב בגלל רעידות אדמה" או "תקציב בגלל משבר הדיור", אבל בסוף, בדבר הזה – אנחנו יכולים לפתור שני דברים שהם בנפשנו; אחד שהוא בנפשנו ובגופנו, ופיקוח נפש

יעקב אשר:       מי שיודע – שכונות שלמות בערים הפריפריאליות האלה נמצאות באזורים המסוכנים ביותר, ונמצאות בסכנה אמיתית בזמן רעידת אדמה

יעקב אשר:  דבר שני – זה ייתן פוש גדול מאוד, כי אנחנו יודעים שהכלי של התחדשות עירונית ופינוי-בינוי הוא כלי מוביל, היום, באזורים של כדאיות כלכלית

יעקב אשר:  זה רץ לבד; אנחנו פתחנו הרבה מאוד רגולציה בחוק ההסדרים כדי להריץ את הדברים האלה, ולקדם את הבנייה הזו, כי הבנייה במדינת ישראל היא לא רק בנייה חדשה שמשרד השיכון יבנה, אלא גם עידוד של המשרד לנושא של התחדשות עירונית

יעקב אשר:      עם זאת, באזורי הפריפריה – שבמקרה, אלה גם האזורים הכי מסוכנים מבחינה סיסמית – אין אפשרות ליזמים

יעקב אשר:  ה-Waze שלהם לא מופיע בכלל במקומות הללו כדי לבוא וליזום שם בנייה

יעקב אשר:  לכן, המדינה צריכה לפעול הן באמצעות הטבות במיסוי, כמו מס רכישה ודברים מהסוג הזה – כמו שאמר כאן מנכ"ל משרד האוצר בזמן ההצבעות על חוק ההסדרים – והן במענקים בצורות כאלה ואחרות, על מנת להפוך את זה לכלכלי, כדי שהיזמים יתחילו לבנות ויעשו התחדשות עירונית

יעקב אשר:  ואז, ממילא, אותם אנשים יעברו מבתים מסוכנים לבתים חדשים, מודרניים, בשכונות יפות ובנויות

יעקב אשר:  זה מה שצריך להיות

יעקב אשר:      אני מודיע שעם תחילת מושב החורף – אנחנו ניכנס בעניין הזה, נעקוב, נתריע ונעשה מה שאנחנו צריכים, כוועדה, כדי להביא את זה לטיפול

יעקב אשר:  אני לא רוצה לומר – שלא נגיד אחר כך: "ידינו לא שפכו את הדם הזה", תרתי משמע

יהודה חשאי: אפשר להתייחס למה שאמרת בנושא רעידות האדמה? חשוב שייאמר, לפרוטוקול, לפחות, שהתכנסה ועדת שרים בנושא הזה; הוקמה ועדת מנכ"לים, שדנה בכך באופן מאוד רציני, ואני יכול לומר שעד ה-15 לנובמבר – אנחנו אמורים לסיים גם את ההיערכות וגם את הבאת התקציב לנושא הזה, ולהביא אותו לידי ביטוי

יהודה חשאי:      לצערנו, המשרד שלנו אמור לקבל את הטיפול בקבורה בחירום, והוא לא ערוך לנושא הזה - - -     

יעקב אשר: אני לא רוצה לדבר על זה

יעקב אשר:  אני מחפש שהמשרד שלכם יישאר מובטל בעניין הזה

יהודה חשאי: ועדיין, אנחנו צריכים לעשות השתדלות ולא לסמוך על ניסים, אבל נקווה שלא נגיע לזה

יעקב אשר: זו בדיוק הסיבה שעוררתי את מה שעוררתי

יעקב אשר:  אני יודע שהייתה ישיבה, ושמתגלגלות החלטות, אבל אני עדיין לא רואה את הביצוע שלהן

יעקב אשר:  אתה יודע מתי אני אבין שהעסק הזה רציני? שבהחלטת ממשלה – יהיה תקצוב של הנושא של התחדשות עירונית בפינוי-בינוי

יעקב אשר:  אם יהיה תקצוב משמעותי לעניין הזה – אני אבין שהעגלה התחילה לצאת לדרך

יעקב אשר:  כמובן שזה חלק מהפתרונות, אבל לדעתי – זה הפתרון המוביל

יעקב אשר:      עכשיו נעבור להצעת צו שירותי הדת היהודיים (שינוי התוספת הראשונה לחוק), התשפ"ג–2023

יעקב אשר:  מי מציג את זה?     

ראומה צמח לוי: אני

יעקב אשר: בבקשה

ראומה צמח לוי: ראומה צמח לוי, מנהלת אגף בכיר תקצוב, פיקוח ובקרה במשרד לשירותי דת

ראומה צמח לוי:  פנתה אלינו חברת קדישא ראשון לציון, וכרגע היא נמצאת בתוספת הראשונה לחוק

ראומה צמח לוי:  בדקנו את הבקשה שלה; וידאנו שהיא אכן קוברת בצפיפות הנדרשת על מנת להגדיר אותה כקבורה רוויה; ועשינו בדיקה כלכלית על עלויות התשתיות והפיתוח, והמלצנו לשר להעביר את חברת קדישא ראשון לציון מחלק א' לחלק ב', בתוספת הראשונה, וזאת באופן מידי

ראומה צמח לוי:       עם זאת, גם המלצנו לשר להקים צוות כדי לבדוק את הנוסחה שעל פיה נקבע התעריף

ראומה צמח לוי:  מכיוון שהנוסחה הזו נקבעה בשנת 2000 – היא כבר לא רלוונטית להיום

ראומה צמח לוי:  מנכ"ל המשרד הקים צוות כזה, והצוות הזה אמור להתכנס מחר ולהתחיל את עבודתו

ראומה צמח לוי:  זו הבקשה

יעקב אשר: יש בקשות נוספות שנמצאות - - -     

ראומה צמח לוי: יש המון בקשות על השולחן

יעקב אשר: זאת אומרת, אנחנו מתחילים תהליך של לקחת משהו משנת 2000 – חלו הרבה שינויים - - -     

יהודה חשאי: יהודה אבידן, מנכ"ל המשרד

יהודה חשאי:  זה אפילו יותר מזה: גם התגמול שהביטוח הלאומי נותן על טיפול בדיוק קבורה – אני חושב שצירך לקבל איזה שהוא יחס נכון

יהודה חשאי:  לא יכול להיות שכולם מקבלים את אותם התעריפים, כשבעצם – העלות היא הרבה יותר גבוהה; היא לא דומה

יהודה חשאי:       ההישג שלנו בוועדה, היום, היא הלמידה

יהודה חשאי:  לשמוע מהיועץ המשפטי, בעיקר, איך הוא רואה את הדברים איתנו, עין בעין; להגיע לנוסחה הנכונה של איך מחשבים

יהודה חשאי:  כתוצאה מהשיחות הארוכות שלנו עם הייעוץ המשפטי – הבנו שאנחנו צריכים לעשות עבודה הרבה יותר רצינית לטווח ארוך – לפחות כלפי בתי העלמין שמפעילים קבורה רוויה, שבהם הפער הגדול בהוצאות בא לידי ביטוי

יהודה חשאי:       ברגע שאנחנו מבינים את הנוסחה והיא מקובלת – כבר יש לאגף מספר בקשות שמוכנות, על הדרך

יהודה חשאי:  אנחנו נבחן את זה באותה עין, איך שזה יאושר, וגם נביא את הבקשות לגופו של עניין בכל פעם

יהודה חשאי:  במקביל, נעשה עבודה פנימית במשרד, בשיתוף חברות קדישא, היועץ המשפטי שלנו והאגף, כדי ללמוד איך לעשות איזו שהיא הסדרה ולהביא את זה על הכל

יעקב אשר: אני רק רוצה לציין שההגשה של זה הייתה כבר ממזמן, ובחלק מהזמן היה תיאום ציפיות לגבי איך צריך להיות החישוב והכל, כי אפשר לחשב כל דבר בצורה כזו או אחרת

יעקב אשר:  הייתה פה עבודה מאומצת של הצוות המקצועי של הוועדה מול משרד הדתות, והדברים אכן עלו, בסופו של דבר, בצורת טבלאות מסודרות עם כל הדברים, לשביעות רצון הוועדה

יעקב אשר:  בבקשה

רעות בינג: אני רק אוסיף עוד כמה דברים לגבי השיח המקדים שדובר עליו

רעות בינג:  בשיח המקדים – קודם כל חודד העיקרון שעצם המעבר לקבורה רוויה לא מקנה, באופן אוטומטי, את הזכות להעלות את התעריף; שכן צריכה להיות בחינה פרטנית לכך שאכן ההוצאות עלו בעקבות המעבר לקבורה רוויה, ולכן יש צורך להעלות את התעריף

רעות בינג:  זה דבר אחד שחשוב לי להדגיש

רעות בינג:      באמת נעשתה בחינה פרטנית של הבקשה של חברה קדישא ראשון לציון

רעות בינג:  אגב הבחינה הפרטנית, באמת עלה הקושי בשימוש בנוסחה מיושנת, שמתבססת על הנחות עבודה שחלקן כבר לא ממש נכונות או רלוונטיות, וגם כל מיני שינויים שנעשו בתשלומי ביטוח לאומי, ועל כך דובר – השר לשירותי דת אמר שהוא יבצע בחינה מחודשת של הנוסחה

רעות בינג:      כן חשוב לי להגיד שהסכום שמתבקש בצו הוא סכום שהייתה עליו הסכמה, ושהוא היה החלק החד משמעי בתוך הסכומים שהתבקשו

רעות בינג:  יכול להיות שהוא לא משקף במדויק, אבל זה היה הסכום שעליו היה אפשר להגיד שהוא מקובל, מבחינת כל החישובים

רעות בינג:      אני אגיד כמה דברים עקרוניים שעלו אגב הבירור הזה, שנוגעים בנקודות שאנחנו חושבים שאולי גם בהן נכון לבצע איזו שהיא בחינה, ואנחנו מציעים לוועדה לקרוא לשר לבצע את הבחינה הזו

רעות בינג:  ההערות האלה נוגעות לנושא של מימון קבורה

רעות בינג:      מימון של קבורה מורכב מכל מיני רכיבים, שאני לא אתייחס לכולם, אבל יש שני רכיבים שאנחנו חושבים שבהם – אולי יכולה להיות חלוקת נטל צודקת יותר על הציבור

רעות בינג:  הרכיב הראשון הוא הנושא של עלויות הקבורה למי שרוכש קבר עבור נפטר

רעות בינג:  זאת אומרת, בני משפחה שרוכשים קבר אחרי שבן משפחתם מקרבה ראשונה נפטר

רעות בינג:  שם – ותדייקו אותי, כמובן – המחיר לא ממש מפוקח

יהודה חשאי: בקרבה ראשונה, בקבר הצמוד – מה שנקרא "מארבע הרוחות" – זה כן מפוקח אם עומדים בתנאים; אם זו קרבה ראשונה, ומיד אחרי - - -     

קריאה: היא מדברת על נפטר

קריאה:  נפטר זו חריגה

ראומה צמח לוי: בדיוק

ראומה צמח לוי:  את מדברת על חריגים, רעות

רעות בינג: על מי שנפטר, שלא רכש קבר בחייו, ובן משפחתו לא רכש קבר

רעות בינג:  כאן, אני מעלה את השאלה – האם יש פיקוח?     

יהודה חשאי: אז מגיע לו לקבל בחינם

קריאה: ובן הזוג זכאי ל-20% הנחה

רעות בינג: לא בן זוג; הראשון שנפטר – לא רכש בעודו בחיים

רעות בינג:  האם יש פיקוח? הרי, מה שקבוע בראש זה תעריפים שנוגעים רק למי שרוכש קבר בחייו

רעות בינג:  השאלה היא לגבי מי שלא הספיק לרכוש קבר בחייו – האם בני משפחתו - - -     

יהודה חשאי: כל אדם שנפטר במדינת ישראל – זכאי לקבר בחינם

יהודה חשאי:  הסיפור מתחיל אם אני בא, למשל, לראשון לציון, ואני זכאי לקבר בחינם – וזה בקבורה רוויה, לצורך העניין

יהודה חשאי:  אם אני רוצה לקבל קבר בחלקות החריגות – כאן יש תעריפים

רעות בינג: שם יש תעריפים שהם מפוקחים על ידי המשרד לשירותי דת?     

יהודה חשאי: בוודאי

רעות בינג: הם פשוט לא קבועים בחוק, אלא בנהלים?     

עובדיה ויזל סנקרי: התעריפים לא קבועים בחוק; הם נקבעים על ידי חברה קדישא עצמה

אברהם מלמד: חשוב לומר שזה מפוקח

אברהם מלמד:  אברהם מנלה, יושב ראש פורום חברת הקדישא

אברהם מלמד:  אנחנו, פורום חברת הקדישא, הגענו להסכמה עם המשרד, בשעתו – שהיא הסכמה שעוגנה בהחלטה של כל חברות הקדישא – שלא יגבה יותר מפי 2

אברהם מלמד: 5 מהתעריף בקבורה במקום חריג, וזו התחייבות שלנו שאנחנו עומדים בה; כל חברות הקדישא

אברהם מלמד:  זאת אומרת, הדבר הזה מפוקח, וגם המשרד עומד על זה

רעות בינג: אבל העלות עבור קבורה בחלקה חריגה היא משהו שכל חברה קדישא קובעת לעצמה?     

אברהם מלמד: למרות שכל חברה קדישא יכולה לקבוע לעצמה – אנחנו הגענו להסכמה עם המשרד שזה לא יעלה על - - -     

יהודה חשאי: אני מציע שנשמע את השאלה טוב ונענה את התשובה המדויקת, כדי שלא תהיה אי הבנה

יהודה חשאי:  בתכל'ס – כמו שעובדיה תכף יגיד – אין פיקוח ראסמי

עובדיה ויזל סנקרי: נכון

עובדיה ויזל סנקרי:  עו"ד עובדיה ויזל סנקרי, מהלשכה המשפטית של המשרד לשירותי דת

עובדיה ויזל סנקרי:  להבדיל מתעריף של רכישת חלקת קבר בחיים, שקבועה בחוק – אין תעריף קבוע לגבי חלקה חריגה

עובדיה ויזל סנקרי:  חלקה חריגה נרכשת לאחר פטירתו של הנפטר, או אם מדובר ברכישה מחוץ למקום המגורים, גם בחיים

עובדיה ויזל סנקרי:      בדיוק לגבי השאלה ששאלת, רעות, יש שתי תביעות ייצוגיות שעומדות בפני בית המשפט המחוזי במרכז, שדן בשאלה הזו

עובדיה ויזל סנקרי:  המשרד שלנו פרסם תזכיר חוק: "חוק שירותי קבורה יהודית", בשנת 2015, והצעת החוק, ככל שתקודם, אמורה לתת מענה לשאלה הזו

ארז מלול: איפה החוק הזה עומד?      

עובדיה ויזל סנקרי: לפי תזכיר החוק – התעריף צריך להיות פי 2, ולא פי 2

עובדיה ויזל סנקרי: 5

אברהם מלמד: חשוב לומר שכשמדברים על מחיר חריג – בסופו של דבר, זה מנגנון הייזון היחיד שנשאר בחוק כדי לאזן את העלויות של הבנייה

אברהם מלמד:  עלויות הבנייה, למשל, התייקרו ב-30% בשנים האחרונות; עלויות גיוס הון – גם הריבית התייקרה ב-300%

אברהם מלמד:  בסופו של דבר, המקום היחיד שבו חברות הקבורה יכולות לתמרן ולכסות את העלויות, איך שהוא – זה באמצעות המחיר החריג

אברהם מלמד:  אם המחיר החריג יהיה מחיר קשיח, שלא יאפשר שום גמישות – ברגע שיש התייקרות - - -     

יעקב אשר: אני לא חושב שהחוק צריך לקבוע את המחיר

יעקב אשר:  אני כן רוצה לשאול – ופה, אולי, סליחה שאני קוטע אותך – בתגובה למה שאמרה היועצת המשפטית – זה לא הדיון עכשיו, אבל מתוך הדיון הזה אנחנו יוצאים הלאה – מה בכוונתכם לעשות כדי לעגן את זה? לסדר את זה? להשאיר את הגמישות? לא להשאיר את הגמישות?     

יהודה חשאי: מעבר למה שהיועץ המשפטי שלנו אמר לגבי הצעת החוק – הוא לא השלים את המשפט, אבל דווקא בשבועיים האחרונים קיימנו דיונים - - -     

יעקב אשר: אתם מקדמים אותה? הבנתי

יהודה חשאי: זה לא פשוט; זה חוק מאוד גדול ומורכב

יהודה חשאי:  אני כבר קיימתי דיון ראשון וקבענו צוותים בנושא

יהודה חשאי:  אני מציע – גם ליושב ראש וגם לאחרים – לפני שאנחנו אומרים איזו שהיא נקודה בנושא הזה, בהמשך למה שאמר מנלה – לעשות סיור בחברה קדישא, גם בבית העלמין ירקונים וגם בבית העלמין בירושלים, ולראות את היקף ההשקעות, של מאות מיליונים, כדי להבין את פתרונות הקבורה

יהודה חשאי:       לצערנו, המדינה לא מכניסה יד לכיס, ויתרה מכך – גם לא הרשויות

יהודה חשאי:  אני יכול לומר לך, כמנכ"ל, שהמדיניות שלי, בעירייה או מועצה דתית שבאה אליי ואומרת: "אנחנו חייבים כסף; אין איפה לקבור" – היא: "תירגע; לא חייבים לקבור

יהודה חשאי:  תן לראש העיר לשבור את הראש שלו

יהודה חשאי:  ביום שלא יהיה לו איפה לקבור את הנפטר הראשון שלו בעיר – הוא יכניס את היד לכיס"

יהודה חשאי:      לצערנו, המדינה לא מכניסה את היד לכיס

יהודה חשאי:  היא נתנה כמה מיליונים פעם אחת, בירקונים, ואולי גם בירושלים היא נתנה כמה מיליונים

יהודה חשאי:  זה לעג לרש

יהודה חשאי:  אם נראה את ההשקעות במערות של הר המנוחות – אנחנו נבין

עקיבא וייץ: גם בחיפה

יהודה חשאי: עוד לא הייתי בחיפה, אז אני לא יכול להעיד

יהודה חשאי:  לכן אני אומר: במרווח המחייה כאן, שבו צריך לדעת איך לכלכל את הדברים האלה, יש פתרון אחד: אפשר לקבוע את המחירים, אבל שהמדינה תהיה שותפה להוצאות

יהודה חשאי:  כל עוד המדינה לא רוצה להיות שותפה להוצאות – אנחנו חייבים - - -     

יעקב אשר: אדוני, אני אומר לך עוד פעם: מבחינתי, אם תבואו עם איזו שהיא הצעה, והחלק היישומי שלה – אני מכיר את זה בהרבה דברים אחרים; כמו שגם דיברנו על רעידות אדמה – בסוף יש פה כלכלה; יש פה מספרים

יעקב אשר:  אף אחד הוא לא פילנתרופ, ואף אחד לא יוציא כסף מהכיס שלו בעניין הזה

יעקב אשר:  המדינה תמיד יודעת לתת הרבה מאוד עצות, אבל לא לתת הרבה מאוד כסף

יעקב אשר:  ברור לי שזה יצטרך לבוא בצורה משולבת, אבל תבואו עם תכנית יותר מורחבת, מסודרת וברורה

יהודה חשאי: תמיד חשוב שנדע: אין אדם בישראל שלא זכאי לקבורה בחינם

יהודה חשאי:  כמובן שאלה שרוצים ללכת ולהעתיק את מקום מגוריהם, גם אחרי הפטירה – יש לזה מחיר

יעקב אשר: אוקיי

יעקב אשר:  רעות

רעות בינג: אני מוסיפה לכל הרעיון הכללי עוד נקודה אחת, שנראה לנו שנכון לבחון גם אותה במסגרת הבחינה הכוללת, והיא נוגעת דווקא לרכישת הקברים של אדם בעודו בחיים; לתעריפים שקבועים בחוק

רעות בינג:  גם כאן, כמו שאמר המנכ"ל, החלטת המדיניות היא שמי שרוכש קבר בחייו – מסבסד, בעצם, את מי שמקבל קבר בחינם

רעות בינג:       זו הכרעה של מדיניות, ויכולות להיות הכרעות אחרות

רעות בינג:  רק צריך לשים לב שככל שעוברים לקבורה רוויה – התעריפים האלה יכולים לגדול בצורה מאוד משמעותית, כי הסבסוד הוא כבר לא של קבורת שדה, אלא של קבורת רוויה

יעקב אשר: אני לא רוצה לפתוח את הנושא הזה כרגע

יעקב אשר:  יעשו דיון בוועדה על קבורת שדה, שגם פה – צריך לדעת למצוא את האיזונים

יעקב אשר:  מה שאת אומרת הוא נכון; זה ברור שבקבורה רוויה יש עלויות שאינן קיימות בקבורת שדה

רעות בינג: כן

רעות בינג:  אז ברגע שהתעריפים מבוססים על זה שמי שרוכש בחייו מסבסד – צריך לדעת - - -     

ראומה צמח לוי: אבל כל עוד הנוסחה בנויה כך – מנגנון או מנגנון בכיוון הצולב – אין דרך אחרת, אלא אם כן יהיה מקור תקציבי אחר

יהודה חשאי: המדיניות של השר, ובוודאי של היושב ראש, היא שאנחנו נבטל את הקבורה הרוויה, ואז גם לא יצטרכו להיות העמסות בכאלה עלויות והמחירים יהיו יותר נמוכים

יעקב אשר: בוא לא נפתח את זה עכשיו

יהודה חשאי: כשרוצים להגיע למצב של קבורה רוויה – מישהו צריך לתת את האיזונים, ויש מחיר לכל דבר

יהודה חשאי:  אין חלל באמצע

יעקב אשר: אני רוצה להגיד רק דבר אחד: המשרד, היום, מטפל בדברים

יעקב אשר:  במקום לטפל בדברים בודדים – ההסתכלות היא הסתכלות רחבה; אני ראיתי את זה בכמה וכמה דברים

יעקב אשר:  אנחנו נשתף פעולה עם העניין הזה וניתן לכם את הגיבוי, גם מול האוצר – ואתה יודע שיש לנו גם מנופים על האוצר מסביב לשולחן הזה

יעקב אשר:       ראשון, רצית לומר משהו?     

דורון מילברג: שמי דורון מילברג; אני מנכ"ל עיריית ראשון לציון, ואני מרגיש קצת בודד במערכה

דורון מילברג:  אני מייצג את הלקוחות – תושבי העיר שלי – ואין אדם, ולא משנה מה מצבו הכלכלי, שלא דואג לקבורה ליד בן זוגו, בת זוגו או קרוב משפחתו

דורון מילברג:  אגב, יש לנו מערכת יחסים פנטסטית עם חברה קדישא בראשון, שמנוהלת בצורה מעולה, ואין קשר בין מה שאני אגיד לבין מערכת היחסים הזו

דורון מילברג:       קודם כל, אנחנו מתנגדים נחרצות

דורון מילברג:  לא מעלים ב-30% במכה

דורון מילברג:  אין דבר כזה

דורון מילברג:  מחירי הבנייה, בבנייה הציבורית – בתי ספר, גני ילדים, מעונות – לא עלו באותו יחס

דורון מילברג:  המדינה שיפתה אותנו ברבע אחוז; הארנונה עלתה ב-2

דורון מילברג: 75%; המחירים לא עלו בצורה דרסטית?      איך אפשר לבוא היום לתושבים, ולהגיד להם: "מחר בבוקר אתה משלם 17,200 ₪ במקום 13,000 ₪"? לא משנה מה העלויות המחושבות

דורון מילברג:  זה לא ייתכן שתהיה תופעה של החלטה חד צדדית של המשרד לשירותי דת, שיש לו בעיה עם האוצר, ושללקוחות – יעלו בצורה דרסטית כזו

דורון מילברג:  זה לא קרה בשום תחום

דורון מילברג:       אני איבדתי אמא השנה, ולמזלי, לפני 20 שנה, כשאבי נפטר – קנינו חלקה

דורון מילברג:  אין אדם שלא קונה את זה

דורון מילברג:  המשפחה קונה, עוזרים, אבל לא במחירים כאלה

דורון מילברג:  לא מעלים ב-30% במכה

דורון מילברג:  לא קרה בשום פעילות ממשלתית – מסובסדת או לא מסובסדת

דורון מילברג:  וזה לא קשור למצב הסוציו-אקונומי של העיר; זה קשור להעלאה לא מתקבלת על הדעת, ואני מתנגד אליה באופן נחרץ

יעקב אשר: אני מבקש שלוש דקות הפסקה

יהודה חשאי: אדוני היושב ראש, אני מאוד שמח שהמנכ"ל הרים לנו להנחתה

יהודה חשאי:  אדוני המנכ"ל, אתה יכול לספר לנו בכמה עלו הדירות, אצלך בעיר, ב-13 השנים האחרונות? אני אספר לך, עזוב: למעלה מ-30%

דורון מילברג: ברור

דורון מילברג:  יש שוק פרטי ויש שוק ציבורי

יהודה חשאי: אני אסביר לך

יהודה חשאי:  למעלה מ-13 שנה לא היה עדכון תעריפים בראשון לציון

יהודה חשאי:  אנחנו באנו וכפינו על חברה קדישא, ונתנו להם תעריף מוזל, ואני מודיע לך שזה לא הסוף, כי מגיע להם הרבה יותר ולא נתנו להם את זה

יהודה חשאי:  עכשיו, אני אומר לך - - -     

יעקב אשר: אגב, גם הבקשה שהגיעה לוועדה – סליחה, אדוני המנכ"ל – הייתה - - -     

יהודה חשאי: הרבה יותר

יעקב אשר: ובאמת ירדו למינימום

יהודה חשאי: אני רוצה לומר לך שהאחריות על הקבורה היא בכלל לא שלנו; היא שלך נטו, ומי שצריך להכניס את היד לכיס זה אתה

יהודה חשאי:  בוא נעשה סיכום עכשיו: נעצור את הישיבה; תרים טלפון לראש העיר שלך ותגיד כמה מיליונים אתה נותן

יהודה חשאי:  אם זה מאזן – נעצור את הדיון

יהודה חשאי:  אין לנו בעיה

יהודה חשאי:  אתה לא יכול להשקיע על מתנ"סים; על כיכרות; על כבישים; על פיתוח – אחת מהערים העשירות במדינה – ולבוא לכבשת הרש ולהגיד: "תשברו את הראש"

דורון מילברג: קודם כל, אתה לא כבשת רש

דורון מילברג:  אתה לא רש ולא כבשה

יהודה חשאי: לא; אתם

יהודה חשאי:  חברת קדישא עושה לך טובה, ראשון לציון, שהיא לוקחת על עצמה - - -     

יעקב אשר: אדוני המנכ"ל, פה הוועדה היא רגועה

יעקב אשר:  שלוש דקות הפסקה

יעקב אשר: כן, אדוני המנכ"ל

יהודה חשאי: אני רק רוצה לסיים את המשפט: לשמחתנו, חברה קדישא ראשון לציון לוקחת על עצמה עלויות של עשרות מיליונים, בהלוואות, במימון פרטי, שלהם

יהודה חשאי:  היא לא משיתה את זה על הרשות

יהודה חשאי:  אם הרשות הייתה עושה את עבודתה ולוקחת על עצמה את האחריות של הקבורה – היינו מדברים בצורה אחרת

יהודה חשאי:       בסופו של יום, זו נוסחה

יהודה חשאי:  הנוסחה באה כתוצאה מהשקעות

יהודה חשאי:  אם הם היו מקבלים את הכספים האלה – הם לא היו מצליחים להגיע למצב של נוסחה שמעלה להם

יהודה חשאי:  בסוף – זה 1+1

יהודה חשאי:  אם הרשות הייתה משקיעה על בית העלמין כמו שהיא משקיעה על חינוך, מתנ"סים ואלף ואחד דברים – הוא לא יכול היה להציג עלויות שמצדיקות את העלאת התעריפים

יעקב אשר: תודה, אדוני המנכ"ל

יעקב אשר:  אני רוצה לומר מילה אחת: אנחנו מתקנים פה משהו של הרבה מאוד שנים

יעקב אשר:  עם כל השנים הרבות שזה התעכב – עיכבנו את זה כדי להגיע לתוצאה הנכונה, ולא שקל אחד יותר

יעקב אשר:  אבל צריך להבין דבר אחד: אני מכיר אותך הרבה שנים; גם כמנכ"ל מקצועי וגם כיושב ראש איגוד מנכ"לים

יעקב אשר:  בסוף – אתה עובד במשק סגור

יעקב אשר:  זאת אומרת, אתה לא יכול לבוא ולומר: "תביאו כסף משמיים"

יעקב אשר:  אתה כן יכול לבוא ולומר – ואני אצטרף למה שאתה תאמר – שהמדינה צריכה לקחת על עצמה, כי זה שירות; שירות לאנשים לא חיים, אבל זה שירות

דורון מילברג: אדוני היושב ראש, הערת אגב קטנה: כל שירותי הדת מוזנחים

דורון מילברג:  בניית בתי כנסת; מקוואות

דורון מילברג:  אני אומר לך את זה כמנכ"ל של 22 שנה, בעיר לא הכי דתית בעולם, אבל שזקוקה לשירותים

דורון מילברג:  מתנפלים על ועדות הקצאות: "מדוע אתם מקצים רק - - -     

יעקב אשר: מבחינת תקצוב?     

דורון מילברג: אין בכלל תקצוב

דורון מילברג:  הכל Out of pocket money

יעקב אשר: כמה היית צריך להיאבק על התקציב?     

יהודה חשאי: כבודו צודק, אבל כשיש הסכם גג, ונותנים לך תקציב של מיליארדים למוסדות ציבור – אתה מוכן לשים הכל, אבל מקווה – חס ושלום; זה לא קשור אליך

דורון מילברג: שמנו מקוואות ובתי כנסת בראשון

יעקב אשר: חברים, אין עכשיו ויכוח על ראשון

יעקב אשר:  יש ראש עיר מצוין בראשון, חברה קדישא מצוינת ומנכ"ל מצוין

יעקב אשר:  הדיון עכשיו הוא לא על ראשון

יעקב אשר:  אני שומע את מה שאתה אומר, אבל אני עדיין בא ואומר דבר אחד: אנחנו לא יכולים לגרום גם לקריסה, כי קריסה כזו – בסופו של דבר – תעלה יותר לציבור, בכל דרך שהיא

יעקב אשר:  תודה רבה

יעקב אשר:  מי עוד רצה? כן

אברהם מלמד: אני רוצה, בשתי מילים: קודם כל, חשוב לומר שהתעריף שעליו מדובר היום הוא לא התעריף הנכון, כי התעריף האמיתי הוא 40% פחות, בגלל ההנחות שיש בקבורה רוויה

אברהם מלמד:  יש החלטה, בשעתו, של ועדת שרים, לבטל את ההנחות האלה, כי זה יוצר עיוות מדהים, והדבר הזה לא קרה עד היום

אברהם מלמד:  זאת אומרת, גם התעריף שיאושר היום בוועדה – התעריף האמיתי שייגבה מהציבור, בקבורה רוויה, הוא 40% פחות ממנו

אברהם מלמד:      ב', ראשון לציון הופלתה לרעה כל השנים, כי גם תל אביב, ירושלים וחיפה – שעוסקות בקבורה רוויה – היו בתוספת השנייה כבר שנים

אברהם מלמד:  חברה קדישא ראשון לקחה הלוואות, יצאה לדרך ובנתה קבורה רוויה

אברהם מלמד:  בלעדיה – לא הייתה קבורה היום בראשון לציון

אברהם מלמד:  ואז באים ואומרים: "אל תכניסו אותם לתוספת השנייה", כשהם היו צריכים להיות שם מזמן

אברהם מלמד:  היה צריך לאשר להם את זה רטרואקטיבית, בכלל, כי הם כבר הוציאו את הכסף זה

אברהם מלמד:  לכן אני לא מבין על מה מלין המנכ"ל

אברהם מלמד:  מקסימום – אתה יכול לשלוח תעודת הוקרה לחברה קדישא, שעד היום – לא גבתה את הכסף

דורון מילברג: מה הקשר בין הדברים? לא מעלים 30% במכה

אברהם מלמד: הקשר הוא מאוד פשוט: חוק שירותי הדת היהודיים קובע סבסוד צולב

אברהם מלמד:  סבסוד צולב אומר: "אתה תיתן מקומות חינם, ותסבסד את זה באמצעות מי שקונה בחיים"

אברהם מלמד:  זה המנגנון שהמדינה יצרה

אברהם מלמד:  אם אתה רוצה – תשנה את החוק

אברהם מלמד:  כרגע – זה החוק

אברהם מלמד:  החוק אומר "סבסוד צולב"

אברהם מלמד:  אז מה אתה בא ואומר, בעצם? שמתברר, חשבונאית, שחברה קדישא פושטת רגל ומתמוטטת, ואל תעלה את התעריף

דורון מילברג: היא לא מתמוטטת ולא נעליים

אברהם מלמד: עם כל הכבוד – אתה לא עשית את התחשיב

דורון מילברג: גם אתה לא עשית את התחשיב

אברהם מלמד: המדינה עשתה את התחשיב, והיא יושבת פה

אברהם מלמד:  הנה

ראומה צמח לוי: זה נכון; באמת עשינו את התחשיב, וזה מה שזה מראה

דורון מילברג: זה מה שמראה העלות האמיתית של הפיתוח יחד עם הרכישה; אני מבין את זה, אבל - - -     

ראומה צמח לוי: ואם אין מקור תקציבי אחר - - -     

דורון מילברג: אמר היושב ראש בצורה מובהקת: הכתובת צריכה להיות שיתוף של הלקוח יחד עם המדינה, ולא להפיל את הכל על הלקוח במכה

ראומה צמח לוי: אבל כל עוד המנגנון עובד כך - - -     

אברהם מלמד: אז תשנה את החוק

דורון מילברג: אז אני מתנגד למנגנון

אברהם מלמד: אז אתה יכול להתנגד לחוק; תשנה את חוק שירותי הדת היהודיים, בסדר, אבל זה החוק

דורון מילברג: מה הקשר בין החוק לבין התהליך?     

אברהם מלמד: החוק קובע שהתעריף יהיה סבסוד צולב

אברהם מלמד:  החוק קובע את זה

אברהם מלמד:  אם אתה רוצה – תשנה את החוק; תגיש הצעת חוק ותשנה אותו

דורון מילברג: זה לא חוק שמחייב אותך להעלות, היום, על פיגור של 13 שנים

יהודה חשאי: החוק היה מחויב כבר הרבה זמן לפני, לצערנו

דורון מילברג: ולמה לא מימשו את זה בהדרגה?     

יהודה חשאי: לא היה מנכ"ל כמוני שהביא את זה

דורון מילברג: ממש

דורון מילברג:  ואין בראשון מנכ"ל כמוני, שמתנגד

יעקב אשר: אתה סיימת, מר מנלה? תודה

יעקב אשר:  אתה רוצה לומר משהו?     

ניסים אלקסלסי: ניסים אלקסלסי, מנכ"ל חברה קדישא ראשון לציון

ניסים אלקסלסי:  קודם כל, אני מברך על זה שהמנכ"ל הגיע לוועדה

ניסים אלקסלסי:  אני חושב שזה חשוב שיתחילו להיות שותפים לתהליך איתנו

יעקב אשר: הוא שיבח אתכם

ניסים אלקסלסי: בסדר גמור; אנחנו ידידים קרובים

ניסים אלקסלסי:  אני חושב שהיו הרבה שנים שבהן היה חוסר פעילות בין החברה קדישא לבין הרשות המקומית

ניסים אלקסלסי:  אחד הדברים הראשונים שלקחתי על עצמי הוא לאמץ את זה בחזרה, ואנחנו עובדים בשיתוף פעולה מדהים

ניסים אלקסלסי:      אני רק רוצה לומר, כדי שאדוני המנכ"ל יבין, שבשביל שאנחנו נוכל להיות יותר שירותיים במחיר, כהגדרתך – אני חושב שהרשות המקומית צריכה להתייחס לזה ברצינות, באמת

ניסים אלקסלסי:  במקום שאנחנו נלך לרכוש קרקעות בעשרות מיליונים - -      

יעקב אשר: בדיוק; בהקצאות

יעקב אשר:  זה מה שרציתי לומר

ניסים אלקסלסי: - - אז תקצו לנו קרקעות, בסך הכל

יעקב אשר: הקצאות; הסכמים עם המינהל; לא יודע - - -     

דורון מילברג: יש הסכם יפה מאוד עם המינהל, לגבי בית עלמין חדש במערב העיר – 300 דונם - -      

ניסים אלקסלסי: דורון, זה גם נפל עלינו

דורון מילברג: - - והם מקבלים את הקרקעות ללא תשלום

יהודה חשאי: ואין פיתוח

דורון מילברג: מדברים, קודם כל, על העלות של קניית הלחם; אחרי זה – של המרגרינה ושל החמאה

דורון מילברג:  עלות הקרקע לא תעלה; המינהל נותן

יעקב אשר: כן, אבל אתה יודע, כשאתה מדבר על הלחם היום, ועל המרגרינה בעוד חודש – הלחם כבר נהיה בלתי אכיל

יעקב אשר:  צריך לדבר על זה ביחד, כי בסוף – אין בית קברות בלי פיתוח

דורון מילברג: אמר ניסים, בצדק, שיש את עלות הקרקע; את עלות פיתוח הקרקע; את עלות בניית - - -     

ניסים אלקסלסי: יתרה מזאת, שקלה הרשות המקומית להקים תאגיד עירוני

ניסים אלקסלסי:  הקצו לזה קרקע; הלכו בהלוך ושוב, במשך למעלה מעשר שנים, ולאחר שבסוף הם עשו, הכינו ולקחו יועצים כלכליים כאלה ואחרים – הם קיבלו דו"ח שאומר שזה לא רווחי

ניסים אלקסלסי:  לכן – גנזתם את זה, והשארתם את זה בידיים של חברה קדישא

ניסים אלקסלסי:      לכן, אני חושב שאנחנו צריכים להיות הגונים כלפי עצמנו

ניסים אלקסלסי:  אני מבין שאנחנו בתקופת בחירות לרשויות המקומיות, ומה שאתה צריך לומר – זה בסדר; אני מכבד את זה - - -     

דורון מילברג: אני לא בתקופת בחירות; אני הפועל היוצא של הבחירות

ניסים אלקסלסי: אני לא רוצה שיישמע, חלילה, כאילו חברה קדישא גובה מעבר למה שצריך

דורון מילברג: לא אמרתי את זה

יעקב אשר: אוקיי

יעקב אשר:  מינהל מקרקעי ישראל, רוצה להוסיף משהו בעניין?     

יורם עבודי: יורם עבודי, אגף תכנון ברשות מקרקעי ישראל

יורם עבודי:  בהחלטת מועצת מקרקעי ישראל מוגדר שמעבר לעלות הקרקע – הפיתוח מוטל על הרשות המקומית, או על תאגיד אחר ללא כוונות רווח

ארז מלול: אדוני היושב ראש, אני מרגיש שאני באיזו פגישת מחזור עם כל החבר'ה הצדיקים והטובים – אגף קבורה; יצחק ישי; חברות הקדישא; הפורום

ארז מלול:  עבדתי איתם קרוב לשש שנים בשיתוף פעולה, וקידמנו הרבה דברים

ארז מלול:  אתם עושים עבודת קודש

ארז מלול:  זו עבודה באמת קשה, עם מלחמות מול האוצר, ושרפנו בה לילות

ארז מלול:       לגבי התוספת – זו הייתה חובה

ארז מלול:  אני מכיר את הדברים ואת הנתונים, ובדקתי את זה

ארז מלול:  עם זאת, יש איזה דבר בחברות קדישא, שהוא כמו מערב פרוע, ודיברתי על זה עם הפורום, בפגישה אישית עם יהושוע ישי: מתן הנחות

ארז מלול:  לכל חברה קדישא יש איזו שהיא ועדה, והיא עושה קריטריונים משל עצמה, עם הנחות למעוטי יכולת

ארז מלול:  כמו שמנכ"ל עיריית ראשון אומר – יש מקרים שבהם זה באמת קשה, גם אם זה עלה ב-1,000 ₪, ולא ב-4,000 ₪

ארז מלול:       אני פונה לפורום, יחד עם משרד הדתות, לעשות איזה מנגנון של קריטריונים להנחה למעוטי יכולת; משהו מעוגן יותר

ארז מלול:  פניתי, ופנו אליי להנחות, גם כחבר כנסת, גם כיושב ראש מועצת בתי עלמין וגם כעובד משרד הדתות, ולכל חברה קדישא – יש קריטריונים כלשהם, שהם לא תואמים

יעקב אשר: אתה מדבר על אחידות בקריטריון?     

ארז מלול: אחידות בקריטריון

ארז מלול:  לנסות ולעגן משהו לדבר הזה – יעזור

יעקב אשר: עוד שיעורי בית למשרד בהמשך הדרך

יעקב אשר:  טוב, אם כך, אני אבקש שתקריאי

רעות בינג: טיוטת צו שירותי הדת היהודיים (שינוי התוספת הראשונה לחוק), התשפ"ג–2023             כאן בהמשך, כמובן, השר יחתום על הצו

יעקב אשר: אוקיי

יעקב אשר:  אנחנו נצביע על זה, ולפני שנצביע, אני רק אומר שהוועדה רשמה לעצמה גם את הודעתו של המנכ"ל – שימשיכו להיבחן הבקשות הנוספות ויגיעו לוועדה, בסיום הפגרה ותחילת המושב

יעקב אשר:  תוך כדי תהא גם הבחינה הכוללת שתעשו, אבל היא לא צריכה למנוע, כרגע, את הדברים שצריך לתקן, וכמובן, באותו פורמט

יעקב אשר:  אני חושב שהפעם השפה תהיה יותר ברורה, מבחינת הבדיקה שלנו מול הנתונים - - -     

דורון מילברג: אני רוצה להעיר הערה, ברשותך, אדוני היושב ראש

יעקב אשר: כן, בבקשה

דורון מילברג: אני חושב שהמשרד לשירותי דת לא מתעדף את העבודה שלו; באמירה כוללנית

דורון מילברג:  יש התנפלות רצינית על המוסדות העירוניים – ואני יושב ראש ועדת הקצאות – על דברים אלמנטריים, שהמדינה חייבת להשתתף בהם: בתי כנסת, מקוואות וכל השירותים השוטפים; כמו בכל משרד

יהודה חשאי: אני רק אספר לו שכרגע באוויר, עד יום שני, אפשר להגיש בקשה לקבלת עזרה למקוואות, בנייה ושיפוצים

דורון מילברג: אני מקבל

דורון מילברג:  מילאתי את הקול הקורא

דורון מילברג:  זה חצי מיליון ₪, שזה כלום, לעיר של 300,000 תושבים

יהודה חשאי: זה לשיפוצים; לא לבנייה

דורון מילברג: לא

דורון מילברג:  אני אומר לך – זו אפילו לא טיפה בים; זה כלום

דורון מילברג:  אתם גורמים לכך שאנחנו נצטייר כאנשים שדואגים רק לדת

דורון מילברג:  אמרתי, בוועדת ההקצאות: יש תקצוב לחינוך; לנוער; למתנ"סים

דורון מילברג:  רק לבתי כנסת ולקבורה – אין תקצוב ממשלתי

דורון מילברג:  למה? למה ליפול על התושב?     

יעקב אשר: אני מסכים איתך

דורון מילברג: אתם צריכים לתעדף את סדר החשיבה שלכם

דורון מילברג:  זו לא בעיה של השר הנוכחי, אלא שרים על גבי שרים

דורון מילברג:  תיקחו את ההערה של איש השטח - - -     

יעקב אשר: אני רוצה לומר לך, ידידי: א', אתה צודק

יעקב אשר:  ב', אני כבר ממזמן רציתי – מול משרד השיכון, משרד הדתות וגם בהסכמי הגג – להגדיר הגדרה של סל שירותים שצריך לתת, בכל נושא; שלא האחד יבוא על חשבון השני, ולצערי – זה עדיין לא כך

קריאה: היה את זה פעם

יעקב אשר: הרי, מה עושים פקידים ממשרד מסוים, שמתחיל ב-א' ונגמר ב-ר'? הם אומרים לך: "זה מה יש

יעקב אשר:  עכשיו – תחליט"

יעקב אשר:  ואז עומדים מנכ"ל העירייה וראש העיר ולא יודעים מה לתעדף כרגע – לתעדף מתנ"ס או קבורה? קבורה זה פחות נחמד, אבל בסוף מדינה צריכה – ואני אומר את זה כאיש השלטון המקומי –להחליט מה יש בשכונה חדשה לפי אופי השכונה; אם זו שכונה חרדית, או דתית, יש בה צרכים יותר גדולים

יעקב אשר:  צריך לדעת מה הסל של תרבות; של ספורט; של דת; של הדברים האלה, ובתקציבים הממשלתיים – אם זה בהסכמי הגג – זה צריך ללכת באופן יחסי, לפי זה

יעקב אשר:      המשרד ישמח לכל מילה שאתה אמרת

יעקב אשר:  הבעיה היא שבסוף – הם באים לשנורר ג'ובות ואומרים להם: "תסתדרו עם מה שיש"

דורון מילברג: אבל אדוני יודע שהכל הסכמים קואליציוניים, ושהכל אפשרי

יעקב אשר: אדוני יודע שאם כל ההסכמים הקואליציוניים שאנחנו חלמנו לעשות היו מתגשמים – כל המדינה הייתה נראית אחרת, ולא רק החרדים היו נראים אחרת

יעקב אשר:  אני הייתי בתפקיד שלך, גם כן, לפני הרבה מאוד שנים

יעקב אשר:  יש לך מזל שאתה במערכת פוליטית, אמנם, אבל שהיא פחות בעייתית מאשר זו שאנחנו נמצאים בה

יעקב אשר:       אוקיי

יעקב אשר:  אם כך – אנחנו נעבור להצבעה

יעקב אשר:  מי בעד אישור << נושא >> הצעת צו שירותי הדת היהודיים (שינוי התוספת הראשונה לחוק), התשפ"ג-2023 << נושא >>? מי נגד? מי נמנע?         הצבעה     אושר

יעקב אשר: אם כך, ההצעה עברה

יעקב אשר:  תודה רבה

יהודה חשאי: אדוני היושב ראש, אני מודה לך מאוד

יעקב אשר: אני רוצה לאחל לכם, לבני משפחותיכם ולכלל עם ישראל – שנה טובה ומבורכת